Meciul Simonei Halep, amânat din cauza ploii. Organizatorii au reprogramat partidele rămase
- Alexandru Sălăvăstru
- 14 mai 2024, 19:38
Simona Halep va juca miercuri cu sportiva americană McCartney Kessler. Meciul din primul tur de la Trophee Clarins a fost amânat.
Simona Halep urmează să o întâlnească miercuri pe McCartney Kessler
Meciul dintre Halep şi Kessler era al treilea programat pe terenul central. Partidele ar fi trebuit să înceapă la ora 12.00, însă organizatorii au amânat meciurile din cauza ploii.
Până în acest moment, organizatorii nu au anunţat dacă programul rămâne la fel.
Este pentru prima dată când Simona Halep şi Kessler se întâlnesc în circuitul WTA.
Meciurile de la turneul Trophee Clarins se joacă pe trei terenuri
Înainte de meciul Simonei au avut loc confruntările dintre Alize Cornet (Franța, 99 WTA) – Yulia Starodubtseva (Ucraina, 138 WTA) și Anastasia Zakharova (Rusia, 157 WTA) – Diane Parry (Franța, 50 WTA, cs 4).
Astăzi trebuia să joace și Gabriela Ruse (148 WTA, venită din calificări).
Românca are meci împotriva chinezoaicei Lin Zhu (57 WTA, cs 5).
Gabriela Ruse o are adversară în turul 1 pe Lin Zhu
Conform site-urilor de specialitate, miercuri se vor juca nu mai puțin de 12 meciuri de simplu.
În cazul în care Simona Halep trece de McCartney Kessler, sportiva noastră va întâlni în turul secund o jucătoare tot din Statele Unite ale Americii.
Următoarea adversară ar putea fi chiar principala favorită a competiției, Emma Navarro (22 WTA). Ea urmează să joace cu Lauren Davis (194 WTA), venită din calificări.
Competiția la care participă Simona Halep are și turneu de dublu
România are o singură reprezentantă la turneul de dublu. Monica Niculescu și Lin Zhu le au adversare în runda de debut pe japonezele Eri Hozumi și Makoto Ninomiya.
Pe tabloul princiupal de simplu a jucat și Ana Bogdan (63 WTA), a șaptea favorită. Din păcate, Ana Bogdan a abandonat în primul set, când adversara avea 4-0 și 40-15.
Și duelul dintre Fiona Ferro (149 WTA) și Lois Boisson (152 WTA, wildcard) s-a încheiat mai devreme. Lois Boisson s-a accidentat în setul decisiv, la scorul de 1-1, și a abandonat meciul. Ea câștigase primul set cu 6-3, iar Ferro pe cel secund cu 6-4.